Առաջարկների հարցման մասնակցի հրահանգ

**«ԱՐՄԵՆՏԵԼ» ՓԲԸ ԿԱՐԻՔՆԵՐԻ ՀԱՄԱՐ ԽՈՂՈՎԱԿՆԵՐԻ, ՄԱԼՈՒԽՆԵՐԻ և ՀԱՎԵԼՅԱԼ ՆՅՈՒԹԵՐԻ ՄԱՏԱԿԱՐԱՐԻ ԸՆՏՐՈՒԹՅԱՆ ARM-R 020/15 ԱՌԱՋԱՐԿՆԵՐԻ ՀԱՐՑՈՒՄ 1 ՏԱՐԻ ԺԱՄԿԵՏՈՎ**

**ք. ԵՐԵՎԱՆ, 2015թ.**

## 1. Առաջարկների հարցման առարկան

«ԱրմենՏել» ՓԲԸ (այսուհետ՝ Պատվիրատու) սույնով հրավիրում է Ձեր Ընկերությանը (այսուհետ՝ Մասնակից) մասնակցելու «ԱրմենՏել» ՓԲԸ կարիքների համար խողովակների, մալուխների և հավելյալ նյութերի մատակարարի ընտրության ARM-R 020/15 առաջարկների հարցմանը 1 տարի ժամկետով (այսուհետ՝ ԱՀ):

Սույն ԱՀ շրջանակներում դիտարկվող խողովակների, մալուխների և հավելյալ նյութերի (այսուհետ Ապրանք) կանխատեսվող քանակությունը բերված է [հավելված 2-ում](#Հավելված2):

[Հավելված 2](#Հավելված2)-ում նշված գնման ծավալը համարվում է նախնական, օգտագործվում է բացառապես մասնակիցների առաջարկները համեմատելու համար և չեն ենթադրում Պավիրատուի պարտավորություն ձեռք բերել ծառայությունների հենց այդ ծավալը:

Առաջարկվող Ապրանքները պետք է խստորեն համապատասխանեն տեխնիկական պահանջներին (այսուհետ` ՏՊ, [Հավելված 1](#Հավելված1)):

Գնման ենթակա ապրանքների ցուցակի մեջ ներառված են`

|  |  |
| --- | --- |
| Ապրանքատեսակները | Խմբաքանակները |
| * ՊՎՔ խողովակ; * Պողպատե խողովակ; * Ցինկապատ լար; * Մալուխ ՊՎ3 (հողանցում) կամ անալոգ; * Սոսինձ ՊՎՔ խողովակների համար; * Մալուխների համար պիտակներ; | Խմբաքանակ 1 |
| * Մալուխ ԿԳ կամ անալոգ; | Խմբաքանակ 2 |

ԱՀ անցկացման արդյունքում Պատվիրատուն Խմբաքանակ 1-ի յուրաքանչյուր դիրքի համար կընտրի 1 հաղթող և 1 պահուստային մատակարար: Խմբաքանակ 2-ի համար Պատվիրատուն յուրաքանչյուր դիրքի համար կընտրի 1 հաղթող և 1 պահուստային մատակարար: Միևնույն մասնակիցը կարող է հաղթող ճանաչվել Խմբաքանակ 1-ի ինչպես մեկ, այնպես էլ մի քանի դիրքերով և Խմբաքանակ 2-ով միաժամանակ:

Հաղթողի հետ կարող է կնքվել շրջանակային պայմանագիր 1 տարի ժամկետով ([Հավելված 3](#Հավելված3) – ձևանմուշ)

## 2. Առաջարկների հարցման անցկացման կարգը

ԱՀ անցկացման հետ կապված բոլոր հարցերով Պատվիրատուի կոնտակտային անձ՝

* **Ազգանուն անուն՝** Րաֆֆի Գևորգյան
* **Պաշտոնը՝** Գնումների և պայմանագրերի մոնիտորինգի բաժնի առաջատար մասնագետ
* **Հասցեն՝** ք. Երևան, Ազատության 24, 1-ին հարկ
* **Հեռ.**: +374 10 29 05 08
* **Էլեկտրոնային հասցե՝** [RafGevorgyan@beeline.am](mailto:RafGevorgyan@beeline.am)

ԱՀ-ն անց է կացվում 4 փուլով.

**2.1.Փուլ 1: Մասնակիցներից առաջարկների հավաքում**

* Առաջարկների Հարցման Մասնակցի Հրահանգը (այսուհետ – ԱՀՄՀ) իր Հավելվածներով հրապարակվում է [www.gnumner.am](http://www.gnumner.am) և [www.beeline.am](http://www.beeline.am) կայքերում:
* Մասնակիցը ծանոթանում է ԱՀՄՀ-ի հետ, որից հետո պատրաստում է առաջարկը և ուղարկում այն Պատվիրատուին:

**2.1.1 Մասնակցի առաջարկի բովանդակությանը ներկայացվող պահանջները**

Առաջարկը պետք է ներառի՝

1. Կոմերցիոն առաջարկ (ձևաչափը ներկայացված է ԱՀՄՀ-ի [Հավելված 2](#Հավելված2)-ում և փոփոխման ենթակա չէ),
2. Որակավորման պահանջներին համապատասխանության հայտարարագիր իր հավելվածներով (ձևաչափը ներկայացված է ԱՀՄՀ-ի [Հավելված 4](#Հավելված4)-ում և փոփոխման ենթակա չէ),
3. Գաղտնի տեղեկատվության չհրապարակման մասին համաձայնագիր (ձևը բերված է ԱՀՄՀ [Հավելված 5](#Հավելված5)-ում և փոփոխման ենթակա չէ),
4. Շահագրգռվածության բացակայության մասին նամակ (ձևը բերված է ԱՀՄՀ [Հավելված 6](#Հավելված6)-ում և փոփոխման ենթակա չէ),
5. Հաճախորդի քարտ (ձևաչափը ներկայացված է ԱՀՄՀ-ի [Հավելված 7](#Հավելված7)-ում և փոփոխման ենթակա չէ):

Պատվիրատուն իրեն իրավունք է վերապահում չդիտարկել Մասնակցի առաջարկը, եթե ներկայացված փաստաթղթերի կազմը կամ դրանց ձևաչափը չի համապատասխանում ԱՀՄՀ 2.1.1 բաժնի պահանջներին:

**2.1.2 Առաջարկի կազմի մեջ մտնող փաստաթղթերի բովանդակությանը ներկայացվող պահանջներ**

* Մասնակցի Առաջարկը Խմբաքանակ 1-ով կարող է լինել ինչպես մասնակի, այնպես էլ ներառել Հավելված 2-ի խմբաքանակ 1-ում նշված ապրանքների ողջ ցանկը: Մասնակցի Առաջարկը Խմբաքանակ 1-ով պետք է ներառի [Հավելված 2](#Հավելված2)-ի խմբաքանակ 2-ում նշված ապրանքների ողջ ցանկը:
* Ռեզիդենտ մասնակիցները ներկայացնում են կոմերցիոն առաջարկ գնանշված հայկական դրամով(AMD): Բոլոր գումարները նշվում են առանց ԱԱՀ:
* Հայաստանի Հանրապետության ոչ ռեզիդենտները ներկայացնում են կոմերցիոն առաջարկը ԱՄՆ դոլարով (USD) կամ այլ արժույթով: Բոլոր գումարները նշվում են առանց ԱԱՀ:
* Կոմերցիոն առաջարկում Մասնակցի ներկայացված գները պետք է ներառեն ապրանքի սերտիֆիկացման բոլոր ծախսերը (եթե ապրանքը ենթակա է սերտիֆիկացման):
* Տարբեր տարադրամներով առաջարկները կբերվեն արժույթի մեկ հիմքի և սկզբնական համեմատությունը կիրականացվի` օգտագործելով Հայաստանի Հանրապետության Կենտրոնական բանկի (ՀՀ ԿԲ) փոխարժեքը կոմերցիոն առաջարկի ընդունման օրվա դրությամբ:
* Ոչ ռեզիդենտ մասնակիցները տրամադրում են իրենց առաջարկը DAP (Incoterms 2010) բազիսի հիման վրա, ռեզիդենտ մասնակիցները` DDP (Incoterms 2010) բազիսի հիման վրա:
* Ոչ ռեզիդենտ և ռեզիդենտ մասնակիցների առաջարկները կհամեմատվեն Պատվիրատուի մոտ DAP պայմանի պարագայում առաջացող հավելյալ լոգիստիկական ծախսերը հաշվի առնելով:
* Մասնակցի հաղթանակի դեպքում կոմերցիոն առաջարկում մասնակցի կողմից ներկայացված գները կարող են ամրագրվել ԱՀ-ի անցկացման արդյունքների հիման վրա կնքված պայմանագրում և չեն կարող վերանայվել բարձրացման ուղղությամբ պայմանագրի ժամկետի ողջ ընթացքում (մինչև 1 տարի) նույնիսկ արժութային զգալի տատանումների դեպքում:
* Պատվիրատուն առաջարկում է մասնակցին վճարման հետևյալ պայմանները.
  + Ընդունման ակտի ստորագրումից հետո 60 օրացուցային օր հետվճար,
  + Ընդունման ակտի ստորագրումից հետո 90 օրացուցային օր հետվճար,
  + Ընդունման ակտի ստորագրումից հետո 180 օրացուցային օր հետվճար:
* Վճարման տարբեր պայմաններով առաջարկները կհամեմատվեն ըստ Պատվիրատուի ազատ շրջանառու միջոցների եկամտաբերության:
* ԱՀի ավարտից հետո Հաղթողը և Պատվիրատում կարող են համաձայնության գալ վճարման ժամկետի կրճատման վերաբերյալ` ծառայությունների և սարքավորման գնի իջեցման դիմաց, սակայն սա չի ենթադրում Պատվիրատուի պարտավորություն ընդունել Հաղթողի` վճարման պայմանի կրճատման վերաբերյալ առաջարկը:
* Կոմերցիոն առաջարկի գործողության ժամկետը պետք է կազմի Մասնակիցներից առաջարկների հավաքագրման ավարտի պահից առնվազն 1 տարի:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ԱՀՄՀ 2.1.2 բաժնում թվարկված պահանջներից գոնե մեկին:

**2.1.3. Առաջարկների ներկայացման ձևին ներկայացվող պահանջներ**

* Մասնակիցը ներկայացնում է առաջարկները էլեկտրոնային տեսքով:
* Առաջարկը պետք է ներառի հետևյալ ֆայլերը.

1. Կոմերցիոն առաջարկ՝ փաստաթղթի սկան արված պատճենը PDF ձևաչափով, ինչպես նաև EXCEL ձևաչափով (ֆայլերի անունները ԿԱ.pdf և ԿԱ.xlsx),
2. Որակավորման պահանջներին համապատասխանության հայտարարագիր (Որակավորման պահանջներ)՝ փաստաթղթերի սկան արված պատճենները PDF ձևաչափով (ֆայլերի անունները` Համապատասխանության մասին հայտարարագիր.pdf),
3. Գաղտնի տեղեկատվության չհրապարակման մասին համաձայնագիր՝ փաստաթղթի սկան արված պատճենը PDF ձևաչափով (ֆայլի անունը` NDA.pdf),
4. Շահագրգռվածության բացակայության մասին նամակ՝ փաստաթղթի սկան արված պատճենը PDF ձևաչափով (ֆայլի անունը Անշահագրգռվածություն.pdf)
5. Հաճախորդի քարտ (ֆայլի անունը` քարտ.xlsx)

* Փաստաթղթերի սկան արված պատճեններին ներկայացվող պահանջներ՝
  + փաստաթղթի բոլոր էջերը գտնվում են PDF ձևաչափի մեկ ֆայլում,
  + Մասնակիցը ներկայացնում է սկան արված պատճենը գունավոր ձևաչափով,
  + սկան արված պատճենի հստակությունը պետք է ապահովի փաստաթղթի ընթերցանելիությունը,
  + Կոմերցիոն առաջարկի, որակավորման պահանջներին համապատասխանության հայտարարագրի յուրաքանչյուր էջ պետք է ստորագրված լինի Մասնակցի ղեկավարի կամ առաջարկը ներկայացնելու համար լիազորված ներկայացուցչի կողմից և վավերացված լինի Մասնակցի կնիքով (Մասնակցի մոտ կնիքի առկայության դեպքում):
* Մասնակիցը միախմբում է հետևյալ ֆայլերը՝

1. ԿԱ.pdf,
2. ԿԱ.xlxs,
3. Համապատասխանության մասին հայտարարագիր.pdf,
4. NDA.pdf
5. Անշահագրգռվածություն.pdf
6. Քարտ.xlxs

Գաղտնաբառով պաշտպանված RAR ձևաչափ մեկ արխիվում (ֆայլի անունը «*Մասնակցի անունը- 1 տարի ժամկետով խողովակների, մալուխների և հավելյալ նյութերի ընտրության ԱՀ*»:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ԱՀՄՀ 2.1.3 բաժնում թվարկված պահանջներից գոնե մեկին:

**2.1.4. Առաջարկներների տրամադրման կարգը**

* Մասնակիցն ուղարկում է ԱՀՄՀ էլեկտրոնային առաջարկը [Հավելված 8](#Հավելված8)-ում (էլեկտրոնային առաջարկների ներկայացման կարգ) նախատեսված կարգով **01.10.2015թ.** ժամը **15:00 (տեղական ժամանակով)** ոչ ուշ ժամկետում:
* Առաջարկների բացումը տեղի կունենա **15:00 (տեղական ժամանակով) 01.10.2015** ք. Երևան, Ազատաության 24, 1-ին հարկ հասցեով**:** Մասնակիցները, ովքեր ցանկանում են մասնակցել առաջարկների բացմանը, պետք է ներկայացնեն տեղեկատվություն իրենց ներկայացուցչի ԱԱՀ վերաբերյալ **30.09.2015 17:00** տեղական ժամանակով (Տեղեկատվությունը անհրաժեշտ է ուղարկել [RafGevorgyan@beeline.am](mailto:RafGevorgyan@beeline.am) հասցեին: Առաջարկների բացման օրը մասնակցի ներկայացուցիչը պետք է ունենա անձը հաստատող փաստաթուղթ:)

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն ուղարկվել է ԱՀՄՀ 2.1.4 բաժնում սահմանված ժամկետից ուշ:

**2.1.5. Հարցեր, հստակեցումներ, առաջարկների հետ կանչում և փոփոխում**

* Մասնակիցների և Պատվիրատուի միջև ողջ հաղորդակցությունն իրականացվում է ԱՀՄՀ 2 բաժնում նշված կոնտակտային անձի հետ էլեկտրոնային նամակագրության միջոցով:
* ԱՀՄՀ տեքստի հետ կապված հարցերը, եթե այդպիսիք առաջանան առաջարկի պատրաստման ընթացքում, ընդունվում են Մասնակիցներից մինչև **25.09.2015թ. ժամը 18:00 (տեղական ժամանակով):**
* Ստացված հարցերի պատասխանները և հստակեցումները կտրվեն Պատվիրատուի կողմից ոչ ուշ, քան **29.09.2015թ. ժամը 18:00 (տեղական ժամանակով)**:
* **01.10.2015թ. ժամը** **15:00-ից հետո (տեղական ժամանակով)** Մասնակցի առաջարկում ցանկացածփոփոխություն, լրացում կամ հստակեցում հնարավոր է միայն Պատվիրատուի հարցումների հիման վրա:
* Մասնակցի կողմից ԱՀՄՀ որևէ բաժինների կամ մասերի միջև տարընթերցումների հայտնաբերման դեպքում Մասնակիցը պարտավոր է անհապաղ ԱՀՄՀ 2 բաժնում նշված կոնտակտային անձից պարզաբանում խնդրել:
* Առաջարկ տրամադրելիս, պարզեցված հարցման մասնակիցները իրենց համաձայնությունն են տալիս կազմակերպության ֆինանսական կայունության և նրանց կողմից մատակարարի ընտրության ընթացակարգում նշված չափանիշներին համապատասխան պարտավորությունների չկատարման ռիսկերի գնահատման համար

**2.2. Փուլ 2: Մասնակիցների որակավորումը և կարճ ցուցակի ձևավորումը**

Երկրորդ փուլում ստացված առաջարկները կգնահատվեն ըստ հետևյալ որակավորման պահանջներին համապատասխանության՝

1. Առաջարկը պետք է համապատասխանի ԱՀՄՀ 2.1.1-2.1.4 բաժինների պահանջներին:
2. Առաջարկվող Ապրանքը պետք է համապատասխանի Տեխնիկական պահանջներին ([Հավելված 1](#Հավելված1)):
3. Մասնակիցը համաձայն է պայմանագիր կնքել ԱՀՄՀ [Հավելված](#Հավելված3) 3-ի ձևանմուշով առանց որևէ փոփոխության:
4. Առաջարկվող նյութերի երաշխիքային ժամկետները պետք է լինեն ոչ պակաս, քան սույն ԱՀՄՀ-ի որակավորման պահանջներին մասնակցի առաջարկի համապատասխանության հայտարարագրի հավելվածներում նշված ժամկետները:
5. Առաջարկվող նյութերի մատակարարման ժամկետները պետք է լինեն ոչ ավել, քան սույն ԱՀՄՀ-ի որակավորման պահանջներին մասնակցի առաջարկի համապատասխանության հայտարարագրի հավելվածներում նշված ժամկետները:
6. Մասնակիցը չունի պետական բյուջեի և/կամ այլ պատվիրատուների առջև ժամկետանց պարտք, որը գերազանցում է ակտիվների 50%-ը, նրա նկատմամբ չեն տարվում դատավարություններ՝ կապված նրա անվճարունակության և սնանկության հետ:
7. Մասնակիցը չունի ժամկետանց պարտքեր երրորդ անձանց նկատմամբ և համաձայն վարկային բյուրոյի գրանցամատյանի տեղեկատվության:
8. Չկան Մասնակցի ղեկավար աշխատակիցների կողմից տնտեսական հանցագործությունների կատարման համար չմարված դատվածության փաստեր:
9. Չկան Մասնակցի և Պատվիրատուի միջև գնման գործընթացին նախորդող երեք տարվա ընթացքում ապրանքների/ծառայությունների մատակարարման պայմանագրերից բխող վեճերի վերաբերյալ օրինական ուժի մեջ մտած այնպիսի դատական կամ արբիտրաժային որոշումներ կամ վճիռներ, որոնք վկայում են Մասնակցի կողմից օրենքի, պայմանագրով ստանձնած պարտավորությունների և գործարար շրջանառության սովորույթների կոպիտ խախտման մասին:

Պատվիրատուն իրեն իրավունք է վերապահում թույլ չտալ մասնակցել ԱՀ հաջորդ փուլերին այն Մասնակցին, որի առաջարկը չի համապատասխանում ԱՀՄՀ 2.2 բաժնում թվարկված որակավորման պահանջներից գոնե մեկին:

* Մասնակիցը արտացոլում է իր առաջարկի համապատասխանությունը որակավորման պահանջներին Որակավորման պահանջներին համապատասխանության հայտարարագրում ([Հավելված 4](#Հավելված4)`ձևաչափ):
* Մասնակիցների առաջարկների՝ որակավորման պահանջներին համապատասխանության վերլուծության արդյունքներով Պատվիրատուն ձևավորում է այն Մասնակիցների կարճ ցուցակը, որոնք կհրավիրվեն մասնակցել ԱՀ հաջորդ փուլերին:
* Պատվիրատուն կտեղեկացնի կարճ ցուցակում չընդգրկված մասնակիցներին այն պատճառների մասին, որոնք թույլ չտվեցին Մասնակցին շարունակել իր մասնակցությունը ԱՀ-ին:
* ԱՀ անցկացման պահին որակազրկված մասնակիցը չի թույլատրվում ԱՀ հետագա փուլերին մասնակցելուն:

**2.3 Փուլ 3: Առաջարկների բարելավում**

* Տվյալ փուլ կհասնեն այն Մասնակիցները, որոնք հաստատել են իրենց առաջարկների համապատասխանությունը որակավորման պահանջներին՝ թվարկված ԱՀՄՀ 2.2 բաժնում:
* Փուլը կանցկացվի էլեկտրոնային աճուրդի ձևաչափով: Աճուրդի դրույքաչափը Խմբաքանակ 1-ի դիրքերի համար կլինի դիրքի արժեքը առավելագույն կանխատեսվող քանակության համար: Աճուրդի դրույքաչափը Խմբաքանակ 2-ի համար կլինի խմբաքանակի արժեքը առավելագույն կանխատեսվող քանակության համար: Խմբաքանակ 1-ի դիրքերի յուրաքանչյուր դիրքի և Խմբաքանակ 2-ի համար կանցկացվեն առանձին աճուրդներ:
* Տարբեր արժույթներով առաջարկները կբերվեն արժութային մեկ հիմքի և կհամեմատվեն մասնակիցների կարճ ցուցակի հաստատման օրվա դրությամբ ՀՀ ԿԲ փոխարժեքի կուրսին համապատասխան:
* Պատվիրատուն իրեն իրավունք է վերապահում սահմանել մասնագրի յուրաքանչյուր տողի համար շեմային արժեքը (շեմային դրույքաչափը)` էլեկտրոնային աճուրդ մուտք գործելու համար:
* Էլեկտրոնային աճուրդի մասնակցի հրահանգը կուղարկվի կարճ ցուցակում ընդգրկված Մասնակիցներին:
* Այն դեպքում, եթե էլեկտրոնային աճուրդը չկայանա (Մասնակիցներից ոչ մեկը մուտք չգործի աճուրդ կամ Մասնակիցներից ոչ մեկը աճուրդին դրույքաչափեր չկատարի կամ եթե առաջանան տեխնիկական խափանումներ “ԱրմենՏել” ընկերության կողմից), Պատվիրատուն կարող է անցկացնել կրկնակի էլեկտրոնային աճուրդ նույն կամ այլ պարամետրերով կամ օգտագործել բարելավված առաջարկների հարցման այլ ձևաչափ:
* Յուրաքանչյուր մասնակից հաստատում է իր վերջնական դրույքաչափը բարելավված կոմերցիոն առաջարկի սկան արված տարբերակի տրամադրման միջոցով:

**2.4. Փուլ 4: Հաղթողի ընտրությունը և հայտարարումը**

* Մասնակիցները հաստատում են իրենց վերջնական դրույքները էլեկտրոնային աճուրդում համապատասխան եզրափակիչ կոմերցիոն առաջարկի ներկայացման միջոցով:
* Պատվիրատուն դասակարգում է 3-րդ փուլի արդյունքներով ստացված եզրափակիչ առաջարկներն Խմբաքանակ 1-ի դիրքերի համար ըստ «դիրքի նվազագույն ընդհանուր արժեք» չափանիշի, իսկ Խմբաքանակ 2-ի համար Պատվիրատուն ստացված եզրափակիչ առաջարկներն դասակարգում է ըստ «Խմբաքանակի նվազագույն ընդհանուր արժեք» չափանիշի:
* Խմբաքանակ 1-ի դիրքով Հաղթող կարող է ճանաչվել Մասնակիցը, որի առաջարկին Պատվիրատուն շնորհի Դաս 1: Խմբաքանակ 2-ով Հաղթող կարող է ճանաչվել Մասնակիցը, որի առաջարկին Պատվիրատուն շնորհի Դաս 1: Միևնույն մասնակիցը կարող է հաղթող ճանաչվել Խմբաքանակ 1-ի ինչպես մեկ, այնպես էլ մի քանի դիրքերով և Խմբաքանակ 2-ով միաժամանակ:
* Պահուստային մատակարար կարող է ճանաչվել Մասնակիցը, որի առաջարկին Պատվիրատուն շնորհի Դաս 2:
* Խմբաքանակ 1-ի դիրքով Պահուստային մատակարար կարող է ճանաչվել Մասնակիցը, որի առաջարկին Պատվիրատուն շնորհի Դաս 2: Խմբաքանակ 2-ով Պահուստային մատակարար կարող է ճանաչվել Մասնակիցը, որի առաջարկին Պատվիրատուն շնորհի Դաս 1:
* Մասնակիցը կարող է միաժամանակ Հաղթող կամ Պահուստային մատակարար ճանաչվել Խմբաքանակ 1-ի ինչպես մեկ, այնպես էլ մի քանի դիրքով և Խմբաքանակ 2-ով:
* ԱՀ հաղթողի/ների հետ կարող է/են կնքվել պայմանագիր/րեր ԱՀՄՀ [Հավելված 3](#Հավելված3)-ի ձևաչափով:
* Պահուստային մատակարարը կարող է ներգրավվել հաղթողի որակազրկման կամ հաղթողի կողմից պարտավորությունների կատարման մերժման դեպքում:
* Հաղթող մասնակիցը կտեղեկացվի ԱՀ-ում հաղթելու մասին էլեկտրոնային փոստի միջոցով ԱՀ այդ փուլի ավարտից հետո:
* Հաղթողի մասին տեղեկատվությունը կհրապարակվի [www.beeline.am](http://www.beeline.am) и [www.gnumner.am](http://www.gnumner.am) կայքերում:
* Կարճ ցուցակ մտած, բայց չհաղթած բոլոր մասնակիցներն էլեկտրոնային փոստի միջոցով կտեղեկացվեն այդ որոշման պատճառների մասին՝ ԱՀ այդ փուլի ավարտին պես:

Պատվիրատուի հաճախորդ հանդիսացող մասնակիցները, ինչպես նաև այն մասնակիցները, ովքեր համաձայն են դառնալ Պատվիրատուի բաժանորդներ այլ հավասար պայմաններում կունենան առավելություն:

**3. Պատվիրատուի իրավունքները**

* Պատվիրատուն իրեն իրավունք է վերապահում ընդունել Մասնակցի առաջարկն ամբողջության կամ դրա որևէ մասը:
* Պատվիրատուն իրեն իրավունք է վերապահում մեկնաբանել Մասնակցի առաջարկը՝ ելնելով սեփական շահերի լավագույնս պահպանման տեսանկյունից:
* Պատվիրատուն իրեն իրավունք է վերապահում մերժել Մասնակցի առաջարկը, եթե այն չի ներկայացվել ժամանակին և/կամ եթե չեն պահպանվել սույն ԱՀ այլ ձևական պահանջները.
* Պատվիրատուն կարող է ԱՀ ճանաչել չկայացած, եթե.

1. Չի ստացվել ոչ մի առաջարկ:
2. Ներկայացված առաջարկներից ոչ մեկը չի համապատասխանում որակավորման պահանջներին:
3. Ներկայացված առաջարկներից միայն մեկն է համապատասխանում որակավորման պահանջներին:
4. Այլևս չկա տվյալ գնման անհրաժեշտություն:
5. Ծագել են անհաղթահարելի ուժի հանգամանքներ, որոնք անհնար են դարձնում գնման հետագա իրականացումը:
6. Տեղի է ունեցել շուկայի էական փոփոխություն:
7. Բոլոր ներկայացված կոմերցիոն առաջարկները գերազանցում են գործող շուկայական գները:
8. Անհնար է գնումն իրականացնել համապատասխան դրամական միջոցների բացակայության պատճառով:

**4. Մասնակցի որակազրկումը**

* Որակազրկում է կոչվում Պատվիրատուի նախաձեռնությամբ Մատակարարի հետ գնումների, մատակարարումների ոլորտում ցանկացած փոխհարաբերությունից հրաժարումը` անցկացվող Մատակարարի ընտրության միջոցառումների շրջանակներում (Մատակարարի հեռացումը Ընկերության պոտենցիալ պայմանադիր կողմերի ցուցակից) կամ կնքվելիք/կնքված պայմանագրի շրջանակներում (պայմանագիր չկնքելը/լուծելը):
* Մասնակցի որակազրկումը կրում է միակողմանի բնույթ:
* Մասնակիցը կարող են որակազրկվել հետևյալ չափանիշներից ելնելով.

1. Մասնակցի կողմից աղավաղված, միտումնավոր կեղծ, ոչ ճշգրիտ կամ ոչ ամբողջական տեղեկատվության տրամադրումը՝ *Մատակարարի կողմից մատակարարի ընտրության ընթացքում (կամ պայմանագրի շրջանակներում մատակարարի հետ հետագա աշխատանքի ընթացքում) աղավաղված տեղեկատվության տրամադրում, որն ազդել է Մատակարարի առաջարկի կամ պայմանագրի պայմանների տեխնիկական և/ կամ կոմերցիոն գնահատականի վրա:*
2. Մատակարարի ընտրության արդյունքում ծագած պարտավորությունների կատարումից հրաժարումը`

* *Անցկացված էլեկտրոնային աճուրդի կամ առաջարկների հարցման արդյունքում հաղթած Մատակարարը նշված ժամկետում չի հաստատում ավելի վաղ արված առաջարկները, կամ հրաժարվում է դրանցից*:
* *Բանակցությունների կամ առաջարկների հարցման արդյունքում հաղթած Մատակարարը չի հաստատում ավելի վաղ արված առաջարկները համաձայն հարցման փաստաթղթերի պայմանների, կամ հրաժարվում է դրանցից,*
* *Հաղթած Մատակարարը հրաժարվում է պայմանագիր կնքելուց, կամ գնացուցակը համաձայնեցնելուց:*

1. Պայմանագրի պայմանների չկատարելը

Մատակարարը չի կատարում պայմանագրի պայմանները՝ ժամկետների, ծավալների կամ պայմանագրի այլ էական պայմանների մասով (մատակարարման ժամկետների խախտում, թերի մատակարարում և այլն):

1. Խարդախություն/ կաշառելու փորձը՝

Մատակարարը փորձել է կաշառել կամ այլ կերպ շահագրգռել Պատվիրատուի ցանկացած աշխատակցի, որն անմիջականորեն ազդում է մատակարարի ընտրության վրա (Գնումների կոմիտեի, Փորձագիտական խմբի անդամի և ցանկացած այլ աշխատակցի)՝ մատակարարի ընտրության անցկացվող միջոցառումների շրջանակներում այլ մասնակիցների առջև առավելությունների ստացման համար:

1. Էական տեղեկատվության հրապարակում (NDA պայմանների խախտում:)

**5. Այլ**

* Ռեզիդենտ մասնակիցները պետք է ներկայացնեն առաջարկը (բոլոր փաստաթղթերը) հայերեն կամ ռուսերեն լեզուներով: Ոչ ռեզիդենտ մասնակիցները կարող են ներկայացնել առաջարկները ռուսերեն կամ անգլերեն լեզվով:
* ԱՀ հետ կապված բոլոր հարցերը կարգավորվում են ՀՀ օրենսդրությամբ:
* Առաջարկի ներկայացման փաստը համաձայնություն է այն պայմանի հետ, որ բոլոր առաջարկները և Պատվիրատուի կողմից ներկայացված ուղեկցող նյութերը չեն վերադարձվում: Պատվիրատուն չի փոխհատուցում առաջարկի պատրաստման, պրեզենտացիաների, բանակցությունների անցկացման, թեստավորման և այլն հետ կապված Մասնակցի ծախսերը:

**6.** **Հավելվածներ**

1. Հավելված 1: Տեխնիկական պահանջներ



1. Հավելված 2: Կոմերցիոն առաջարկ



1. Հավելված 3: Պայմանագրի ձևանմուշ



1. Հավելված 4: Որակավորման պահանջներին համապատասխանության հայտարարագիր



1. Հավելված 5: Գաղտնի տեղեկատվության չհրապարակման համաձայնագիր (NDA)



1. Հավելված 6: Շահագրգռվածության բացակայության մասին նամակ



1. Հավելված 7: Հաճախորդի քարտ



1. Հավելված 8: Էլեկտրոնային առաջարկի ներկայացման կարգ

